પાટનાગર ગાંધીનગરમાં મુખ્યમંત્રી કાર્યાલયમાં લગભગ 50 મીનિટ સુધી ચાલેલી બેઠકમાં ગુજરાત અને યુનાઇટેડ કિંગડમ (યુકે) વચ્ચેના સંબંધોને વધારે મજબૂત કરવાની દિશામાં વાત આગળ વધારવામાં આવી હતી. મીટિંગ દરમિયાન જેમ્સ બેવનને ગુજરાતની યાદગીરી સમાન હસ્તકલા કારીગરીની ભેટો પણ આપવામાં આવી હતી. મુખ્યમંત્રીએ ગુજરાતીઓ વતી રાજદૂતને બ્રિટનના મહારાણી એલિઝાબેથ બીજાની ડાયમંડ જ્યુબિલીની ઉજવણીના અભિનંદન પાઠવ્યા હતા.